ফারুক হোসেন বাংলাদেশি ছড়াকার ও শিশু সাহিত্যিক। সত্তুর দশকের অপরাহ্নে আত্মপ্রকাশ। আশির দশক থেকে তার লেখালেখি, বিশেষ করে ছড়া জনপ্রিয়তা লাভ করে।ছড়ার পাশাপাশি গল্প, ভ্রমণকাহিনী লিখে খ্যাতির পরিচয় দিয়েছেন ও সর্বমহলের প্রশংসা কুড়িয়েছেন।   জন্ম ও শৈশব  ফারুক হোসেন  ১ জানুয়ারি ১৯৬১সালে চাঁদপুর জেলার হাজীগঞ্জ উপজেলার প্রতাপপুর গ্রামে জন্মগ্রহণ করেন। বাবা মোঃ মোজাম্মেল হোসেন, মা ফিরোজা বেগম।  শৈশব এই গ্রামেই অতিবাহিত। ১৯৬৪ সালে তিন বছর বয়সে তার জীবনে মাতৃবিয়োগ ঘটে।   ছাত্রজীবন  ছাত্রজীবন শুরু করেন প্রতাপপুর সরকারি প্রাথমিক বিদ্যালয়ে। ১৯৭১ সালে বাবার চাকরি ও কর্মস্থল ব্রাম্মনবাড়ীয়ায় অন্নদা সরকারি হাইস্কুলে ষষ্ঠ শ্রেণীতে ভর্তি হন। স্বাধীনতার পর ১৯৭১ সালে চাঁদপুরের বলাখাল জে এন উচ্চবিদ্যালয়ে ভর্তি ও অটোপ্রমোশন এ সপ্তম শ্রেণীতে উত্তীর্ণ এবং   ১৯৭৬ সালে একই স্কুল থেকে এসএসসি এবং চাঁদপুর কলেজ থেকে ১৯৭৮ সালে এইএসসি সম্পন্ন করেন। ১৯৮২ সালে ঢাকা বিশ্ববিদ্যালয়ের মৃত্তিকা বিজ্ঞান বিভাগ থেকে বিএসসি অনার্স এবং ১৯৮৩ সালে মাস্টার্স সম্পন্ন করেন।   বৈবাহিক জীবন  ১৯৯০ সালের মার্চের ৯ তারিখ আরিফা হোসেন এর সঙ্গে তিনি বিয়েবন্ধনে আবদ্ধ হন। ফারুক হোসেন এর স্ত্রী আরিফা হোসেন একজন নারী উদ্যোক্তা ও বিউটি স্পা প্রতিষ্ঠানের অংশিদার সত্বাধিকারী।   কর্মজীবন  বিসিএস ১৯৮৫ ব্যাচে সহকারী সচিব হিসেবে বাংলাদেশ সিভিল সার্ভিস এ যোগদান। স্বরাষ্ট্র, জনপ্রশাসন, অর্থনৈতিক সম্পর্ক বিভাগ, বেসামরিক বিমান পরিবহন ও পর্যটন, খাদ্য, পাট, মহিলা ও শিশু, ডাক ও টেলিযোগাযোগ, স্বাস্থ্য ও পরিবার কল্যাণ, অর্থ ও পরিকল্পনা মন্ত্রণালয়ে কাজ করেন। মাঠ পর্যায়েও উপজেলা নির্বাহী অফিসার ও জেলা প্রশাসক হিসেবে দায়িত্ব পালন করেন। ২০০৬ থেকে ২০১১ পর্যন্ত আন্তর্জাতিক কমডিটি বডি, আন্তর্জাতিক পাট স্টাডি গ্রুপে কাজ করেন। কর্মজীবনে তিনি সরকারি ক্রয় ও পিপিপি বিষয়ে বিশেষ জ্ঞান ও শিক্ষা অর্জন করেন। চাকরিরত থাকাকালে তিনি মানব সম্পদ উন্নয়নে এমবিএ, পাবলিক প্রকিউরমেন্ট ফর সাসটেইনেবল ডেভেলপমেন্ট এ মাস্টার্স, ডেভেলপিং ইকনমিকস এ ডিপ্লোমা এবং পিপিপি তে পড়াশোনা করেন। ২০১৯ এ তিনি সচিব পদে পদোন্নতি লাভ করেন এবং প্রধানমন্ত্রীর কার্যালয়ের অধীন জাতীয় দক্ষতা উন্নয়ন কর্তৃপক্ষের প্রথম নির্বাহী চেয়ারম্যান হিসেবে কাজ করেন। ২০২০ সালের ফ্রেব্রুযারীতে তিনি চাকরি থেকে অবসর গ্রহণ করেন। এখন তিনি বিশ্ব ব্যাংকের পরিসি প্রকিউরমেন্ট কনসালটেন্ট হিসেবে কর্মরত আছেন।   লেখক জীবন  দৈনিক আমোদ- এ প্রথম লেখা ছাপা হয়।  তার প্রকাশিত প্রথম বই (লুটোপুটি)   গ্রন্থাবলী  তার গ্রন্থসংখ্যা অর্ধশতাধিক। উল্লেখযোগ্য প্রকাশিত গ্রন্থ   ছড়া  লুটোপুটি (১৯৮৪),  উড়োচিঠি ( ১৯৯০),  ছড়ার জলে জোসনা জলে ( ১৯৯৭), নাকখপতা ( ১৯৯৪),সজাগ থাকার দিন ( ২০০২) লম্বা মোটা বেঁটে (২০০২ ) (পাতায় পাতায় ছড়া (২০০৪ ), শতরকমের ছড়া ( ২০০৫), রূপ বদলের খেলা ( ২০০৫  ), উড়ান পাখি ( ২০০৮),ফাঁক ফোকর ( ২০০৮), পাখি হব ( ২০১০), ঘুড়ির মতো উড়ি ( ২০১৭), ছবি খাতা ( ২০১৭), ছোটো ছোটো ছড়া ( ২০১৭), ৮০০ ছড়া   গল্প  পামস্যার(২০০০) , হঠাৎ এলো জংলী হাতি ( ২০০২)বায়োস্কোপ( ২০০২) , ফুল ফোটানো বুড়ো( ২০০২), কাচ পাহাড়ের রাজকন্যে, গল্প নিয়ে গল্প( ২০০৬), পাখি এবং পাখি ( ২০১০), মুজিব বাইয়া যাওরে ( ২০২০) , পানামা রহস্য   ভ্রমণ রচনা  টোকিওর টুকিটাকি ( ১৯৯৮) , নিপ্পনের নানা কথা(২০০১), নজর কাড়া নিহণ(২০০৬) , জাপান মানে জমজমাট( ২০০৬) , চোখ মেলে রাখি(২০১৮), রমনীয় রোম(২০১০) , পথ চলাতেই আনন্দ(২০১৪), আর্নেস্ট হেমিংওয়ের বাড়ি (২০১৯)সাজানো কাজান(২০২০),  আমাদের কাবা (২০১০) , রেফারেন্স গ্রন্থ : বিশ্বদিবস(২০০১), জাতীয় দিবস (২০০৩), বাংলাদেশের মেলা ( ২০০৫)উৎসব (২০১৭),মহাকাশে বাংলাদেশ ( ২০১৮)  সম্পাদনা : একুশের ছড়া কবিতা (১৯৯৯)।    সম্মাননা ও স্বীকৃতি  ১) ঢাকা বিশ্ববিদ্যালয় সাহিত্য পুরস্কার-১৯৮৫  ২) সমন্বয় প্রকাশন প্রদত্ত আইরিন আফসানা ছড়া পদক-২০০১,  ৩) নারী সংগঠন উন্নয়না প্রদত্ত কাজী কাদের নওয়াজ শিশু সাহিত্য পুরস্কার- ২০০০,  ৪) পালক শিশু সাহিত্য সংসদ প্রদত্ত পালক এ্যাওয়ার্ড-২০০০,  ৫) সিলেটের শেকড়ের সন্ধানে সামাজিক সাংস্কৃতিক ও প্রকাশনা প্রতিষ্ঠান প্রদত্ত শেকড়ের সন্ধানে এ্যাওয়ার্ড-২০০০,  ৬) চন্দ্রাবতী একাডেমি স্বর্ণপদক-২০০১  ৭) মাইকেল মধুসুদন একাডেমি পুরস্কার-২০০২।  ৮) শিশু পত্রিকা প্রদত্ত শিশু সাহিত্যিক মোহাম্মদ নাসির আলী স্মতিপদক-১৯৯৮  ৯) কবি আবু জাফর ওবায়দুলাহ স্মৃতি পুরস্কার-২০০৬  ১০) এম নূরুল কাদের ফাউন্ডেশন পুরস্কার-২০১৬  ১১) অগ্রণী ব্যাংক –শিশু একাডেমী শিশু সাহিত্য পুরস্কার ২০১৬  ১২) সিকান্দার আবু জাফর পুরস্কার ২০১৮  ১৩) বাংলাদেশ শিশু সাহিত্য সংসদ শিশু সাহিত্য পুরস্কার ২০১৮  ১৪ ) আবু হাসান শাহীন স্মৃতি পুরস্কার ২০১৮  ১৫) চ্যানেল আই –সিটি ব্যাংক-আনন্দ আলো শিশু সাহিত্য পুরস্কার-২০১৮  ১৬) বাংলাদেশ শিশুসাহিত্য একাডেমি পদক    তথ্যসূত্র   (১)  রকমারি ডট কম এ লেখক জীবনী (২) শিশু সাহিত্য মার্জিত ও পরিচ্ছন্ন সাহিত্য-ফারুক হোসেন,  (৩) পার্সোনাল ডাটাশীট, পিএসিসি, জনপ্রশাসন মন্ত্রণালয়।   বহিঃসংযোগ